05/02/2018 | Administración LocalMunicipal
Ames
Convocatoria do proceso selectivo para a constitución dunha bolsa de traballo de auxiliares de cociña

Por resolución desta Alcaldía núm.184/2018, de 29 de xaneiro, resolveuse a aprobación das bases da convocatoria para a constitución dunha bolsa de traballo de auxiliares de cociña do Concello de Ames, e que se transcriben a continuación: As presentes bases teñen como obxecto regular un procedemento para a creación dunha bolsa de traballo de persoal de cociña para a cobertura temporal deste tipo de postos que xurdan no Concello de Ames, con excepción das que por disposicións legais non poidan ser obxecto da mesma. A creación desta bolsa de traballo anulará calquera outra que poida existir no Concello de Ames, de características similares e para o mesmo tipo de postos (en concreto a bolsa de traballo de persoal de cociña do servizo de comedores escolares e a bolsa de traballo de persoal de cociña do servizo de escolas infantís municipais de primeiro ciclo). Causas: Interinidades por vacante ou substitucións de empregados/as, reforzos de servizo e outras contratacións temporais que se precisen para o bo funcionamento do servizo de comedores escolares e do servizo de escolas infantís municipais de primeiro ciclo do Concello de Ames. Área de Adscrición: Departamento de educación. Concellaría de educación Denominación: persoal de cociña Contido funcional: Responsabilizarse da cociña, elaborando os menús que se ofrecerán diariamente nos centros educativos Realizar tódalas tarefas necesarias para a elaboración das comidas Cubrir as fichas APPCC que lle sexan requiridas pola xefatura do servizo Calquera outra, correspondente á súa categoría, e propia do departamento no que se integra. Características do posto: Grupo de clasificación profesional (artigo 22.1 do Estatuto dos Traballadores e primeira modificación puntual do convenio colectivo do persoal laboral do Concello de Ames, BOP núm.196, de 17 de outubro de 2016): C3 (agrupacións profesionais) Nivel: 13 Complemento Específico: 6043,96 euros/ anuais Total salario: 1.291,54 euros brutos/mensuais Titulación: Certificado de escolaridade Outros coñecementos: Coñecementos de galego. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a) Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG), permita o acceso ao emprego público. b) Estar en posesión, ou en condicións de obtelo na data na que remate o prazo de presentación de solicitudes, do título de certificado de escolaridade ou titulación superior. No caso de titulacións obtidas no estranxeiro deberase estar en posesión da credencial que acredite a súa homologación. c) Non haber sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d) Ter cumpridos os 16 anos e non exceder, no seu caso, da idade máxima de xubilación forzosa. e) Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f) Estar en posesión do CELGA 1, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 1, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no terceiro exercicio da fase de oposición reflitido nas bases, e que cualificará ao/á aspirante como apto ou non apto. As solicitudes/instancias para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de dez (10) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude/instancia (a presentar segundo modelo do Anexo I, e asinada), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada: • Fotocopia do D. N. I. • Fotocopia da titulación esixida no apartado 3. b). • Declaración xurada de aceptar as bases e de cumprir os requisitos esixidos no apartado 3 das mesmas. • Relación de méritos acompañada dos xustificantes acreditativos dos mesmos. • Xustificante de ter aboados os dereitos de exame. • As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente. Os dereitos de exame corresponderanse coa tarifa dun grupo C3 ou asimilados, e deberán ser aboados obrigatoriamente a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para os grupos anteriores estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración os que se acheguen con posterioridade ao remate de dito prazo, que serán considerados como achega de nova de documentación fora de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Ames e na paxina web municipal. A selección consistirá nun concurso- oposición: Fase de concurso: O baremo do concurso será a seguinte: 1. Por servizos prestados en idéntico posto ou superior ao que se opta (ata un máximo de 6 puntos) a.1) Na Administración local: 0,20 puntos/mes completo de traballos a.2) En outras administracións ou en empresas públicas dependentes das mesmas: 0,15 puntos/mes completo traballado a.3) En empresas privadas: 0,1 puntos/mes completo traballado Forma de acreditación dos servizos: Fotocopia compulsada do contrato de traballo e certificación de vida laboral, expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante o nomeamento, a toma de posesión e a certificación da vida laboral expedida pola Tesourería Xeral da Seguridade Social. Se os servizos derivan dunha actividade por conta propia acompañarase obrigatoriamente a copia do contrato de servizo que dera lugar a experiencia alegada e a alta no réxime correspondente. Deberá quedar debidamente acreditado o posto de traballo concreto e a función desempeñada. Non se valorarán as actividades por conta propia nas que non se achegue esta documentación. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta.2. Formación relacionada co posto. Ata un máximo de 4 puntos. a) Pola participación en actividades de formación relacionado co contido funcional que se reflicte na base segunda, organizadas ou impartidas polas administracións públicas ou actividades incluídas no plan de formación permanente organizadas polas institucións ou entidades colaboradoras coas Administracións públicas e homologadas por estas. Neste apartado poderase acadar ata un máximo de 1 punto: a.1) Por cada curso de 10 a 30 horas: 0,10 puntos a.2) Por cada curso de 31 a 100 horas lectivas: 0,15 puntos a.3) Por cada curso de 101 a 200 horas lectivas: 0,20 puntos. a.4) Por cada curso de 201 a 500 horas lectivas: 0,25 punto. a.5) Por cada curso superior a 500 horas lectivas: 0,30 puntos. Forma de acreditación: certificación da entidade que impartiu a formación ou copia compulsada do documento oficial acreditativo da súa realización onde quede acreditada a súa duración e o seu contido e, no seu caso, a súa homologación pola Administración pública correspondente. Se a duración se establece en créditos, cada crédito equivalerá a 10 horas. b) Pola realización dos ciclos oficiais formativos de grado que de seguido se indican. Neste apartado poderase acadar ata un máximo de 1 punto: b.1) Certificado de profesionalidade en dirección e produción de cociña (1.110 horas): 0,75 puntos b.2) Certificado de profesionalidade en cociña (810 horas): 0,50 puntos b.3) Certificado de profesionalidade en operacións básicas de cociña (350 horas): 0,30 puntos b.4) Certificado de profesionalidade en operacións básicas de catering (250 horas): 0,20 puntos Forma de acreditación: Copia compulsada do documento oficial acreditativo de estar en posesión do certificado de profesionalidade c) Pola acreditación dos títulos de formación profesional oficial que de seguido se indican. Neste apartado poderase acadar ata un máximo de 2 punto: c.1) Título de técnico superior en dirección de cociña (ciclo formativo de grado superior dirección de cociña): 2 puntos. c.2) Título de técnico en cociña e gastronomía (ciclo formativo de grado medio cociña e gastronomía): 1 punto. c.3) Título de profesional básico de cociña e restauración (ciclo formativo de grado básico cociña e restauración): 0,5 puntos. Neste apartado só se poderá puntuar por un dos tres títulos. Forma de acreditación: Copia compulsada do documento oficial acreditativo de estar en posesión do título. Fase de Oposición: Primeiro exercicio: De carácter obrigatorio e eliminatorio Consistirá na resolución por escrito un cuestionario tipo test composto por 30 preguntas mais tres de reserva, con varias respostas alternativas, sendo só unha delas a correcta, relacionado co contido funcional dos postos e coas materias contidas no temario que figura como Anexo II destas bases. As preguntas de reserva deberán ser contestadas polos aspirantes e utilizaranse para substituír aquelas preguntas do exame inicial que fosen anuladas polo Tribunal, previo acordo motivado ao respecto. Neste suposto, a pregunta anulada do exame inicial terase por non formulada e será substituída pola primeira pregunta de reserva, e así sucesivamente no caso de que houbera mais dunha anulación. O exercicio será determinado polo Tribunal inmediatamente antes da realización do mesmo. O tempo máximo para a realización do exercicio será de 60 minutos. A proba cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o número mínimo de preguntas acertadas para alcanzar esta puntuación mínima, que non ten por que corresponderse necesariamente co 50% das preguntas acertadas e para o que se terá en conta que as respostas incorrectas non restarán puntuación. Segundo exercicio: De carácter obrigatorio e eliminatorio Consistirá na superación dun suposto práctico, que poderá consistir nunha proba escrita, relacionado coas materias establecidas no temario que figura no Anexo II. O exercicio será determinado polo Tribunal inmediatamente antes da realización do mesmo. O suposto práctico que deberán realizar os aspirantes, será elixido entre dous propostos polo Tribunal e terá unha duración máxima de 60 minutos. Este suposto práctico cualificarase de 0 a 10 puntos, debéndose obter unha puntuación mínima de 5 puntos para superalo, correspondendo ao Tribunal determinar cal é o nivel de coñecementos mínimos necesarios para obter esta puntuación. Terceiro exercicio: Obrigatorio para os que non acrediten estar en posesión do nivel de coñecemento de galego requirido (CELGA 1). Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido, nos termos do previsto no apartado 3. f) das presentes normas, deberán realizar unha proba específica de coñecemento de lingua galega en presenza da normalizadora lingüistica do Concello que será quen determine o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto. Os aspirantes que non acrediten posuír o CELGA correspondente, ou que, alternativamente, non teñan sido declarados aptos na proba específica de galego, non poderán formar parte da bolsa de traballo. A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso- oposición terase en conta, prioritariamente, a puntuación obtida no primeiro exercicio da fase de oposición, seguida da puntuación obtida no segundo exercicio da fase de oposición. En caso de que persista o empate, atenderase á primeira letra do primeiro apelido seguindo a orde alfabética aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2017 (letra “K”, DOG núm.20 de 30/01/2017). Nos apelidos compostos coa preposición de, da, de la, d’. a mesma non será tida en conta (por exemplo: Angels Andrieux Budu. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. De persistir igualmente o empate, dirimirase por sorteo. O tribunal, cuxa composición se adecuará aos criterios de imparcialidade e profesionalidade, así como aos restantes requisitos previstos, ao efecto, pola normativa de aplicación (artigos 60 do Texto Refundido da Lei do Estatuto Básico do Empregado Público e 59 da Lei do Emprego Público de Galicia), estará conformado polos seguintes integrantes (dos que se deberá nomear, en todo caso, titulares e suplentes): - Presidente, a desempeñar polo Secretario/a do Concello, ou funcionario municipal en quen delegue. - 3 Vogais. - Secretario/a, a desempeñar por un funcionario de carreira ao servizo do Concello. O tribunal non poderá constituírse, nin actuar, sen a presenza, cando menos, de tres de seus membros, titulares ou suplentes, debendo estar presentes en todo caso o presidente/a e o/a secretario/a. De tódalas reunións que celebre o tribunal o/a secretario/a redactará a correspondente acta. Os membros do tribunal absteranse de intervir, e o comunicarán á autoridade convocante, cando concorra algunha das circunstancias previstas, ao efecto, na normativa reguladora de réxime xurídico das administracións públicas. Así mesmo, os aspirantes poderán recusar aos membros do tribunal cando concorran as ditas circunstancias. O tribunal resolverá, por maioría de votos dos seus membros presentes, tódalas dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe e/ou opinión especializada por parte dos asesores que, ao efecto, poidan ter sido requiridos) O tribunal poderá dispoñer a incorporación, nos supostos en que así o estime oportuno (previo acordo formal adoptado ao respecto), e aos efectos da asistencia/colaboración na súa actuación e/ou traballos propios, de asesores; que actuarán con voz e sen voto, limitándose ao exercicio das especialidades técnicas/profesionais en base ás cales foran requiridos para o dito asesoramento. Os membros concorrentes ás sesións do tribunal, e para os efectos de percepcións de asistencias, se clasificarán consonte o disposto no Real Decreto 462/2002 sobre indemnizacións por razóns de servizo ( e normativa concordante e/ou substitutiva) En todo o non previsto nas presentes bases, o procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 40/2015, de 1 de outubro, de Réxime Xurídico das Administracións Públicas, como nas demais normas aplicables. Tras a fase de concurso, o Tribunal fará pública a puntuación obtida polos/as candidatos/as no taboleiro de anuncios da sede electrónica e na páxina web do Concello de Ames. Finalizado o proceso selectivo da fase de Oposición, o Tribunal fará pública a puntuación total dos/as candidatos/as, propoñendo a creación dunha bolsa de traballo para persoal de cociña cos aspirantes que houberan superado o proceso selectivo en rigoroso orden de puntuación. A Alcaldia-Presidencia resolverá a creación dunha bolsa de traballo para persoal de cociña cos/coas aspirantes que houberan superado o proceso selectivo en rigoroso orden de puntuación. O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases. As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do Concello. A técnico de Secretaría.-L. Daniela Rosario Yupton Pinas …………………………………….……………. con DNI nº ………….……… domicilio a efecto de notificacións en ……………………………………….……. teléfono de contacto ………………………., solicita tomar parte no proceso de selección para a creación dunha bolsa de traballo de persoal de cociña convocado polo Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación: a. Fotocopia do D. N. I. (Cotexada) b. Fotocopia da titulación esixida no apartado 3. (Cotexada) c. Declaración xurada de aceptar as bases e de cumprir os requisitos esixidos no apartado 3 das mesmas. d. Xustificante de ter aboados os dereitos de exame, ou de estar eximido do seu pago conforme ao apartado 5 das bases. e. Documentación xustificativa dos méritos alegados. No caso de que o solicitante desexe que a documentación das probas escritas sexa en castelán no lugar do galego, deberá indicalo marcando unha cruz  Ames, a. de. de 201. 1. A cociña: Condicións que debe reunir o local, a división de espazos, organización do equipamento, maquinaria e utensilios.2. Clasificación dos alimentos. Dieta equilibrada. Clasificación de dietas 3. Recepción e almacenamento de materias perecedeiras, semiperecedeiras e non perecedeiras.4. Manipulación e conservación de todo tipo de alimentos 5. Tratamento e preparación inicial dos alimentos. Normas e criterios para elaboración de comidas 6. Presentación de alimentos. Acondicionamento e transporte de pratos elaborados.7. Análise de perigos e puntos de control críticos.8. Seguridade e hixiene na cociña: aseo persoal, hixiene no traballo e vestiario. Prevención de accidentes. Ames, 29 de xaneiro de 2018 O alcalde José M. Miñones Conde